Приказ поступања Народне скупштине и њених одбора са извештајима независних антикорупцијских органа – Транспарентност – Србија, 4. јул 2011.

|  |  |  |  |  |  |  |  |
| --- | --- | --- | --- | --- | --- | --- | --- |
| **Независни орган** | **Поступање независног државног органа** | | **Поступање Народне скупштине и надлежних Одбора** | | | | |
|  | Рок за достављање годишњег извештаја | Када је извештај достављен | Рок за разматрање извештаја (30 дана од дана достављања) | Датум разматрања извештаја у одборима | Опис поступања одбора | Прва наредна седница Народне скупштине | Опис поступања Народне скупштине |
| Заштитник грађана | 15.03. 2011. | 15.03. 2011 | 15.04.2011 | 26. мај, 21. јун | Одбор за правосуђе и управу 26. маја разматрао, утврдио предлог закључка 21. јун 2011 | 4. и 5. ванредно заседање 27. јун 2011. | / |
| Државна ревизорска институција | 31.03. 2011. | 29.03.2011. | 29.04.2011. | 23. мај, 7. јун | Одбор за финансије разматрао на седници од 23. маја и 7. јуна 2011, закључак- усваја се извештај | 4. и 5. ванредно заседање 27. јун 2011.  3. ванредно заседање – 15. јун 2011. | / |
| Повереник за информације од јавног значаја и заштиту података о личности | 31.03. 2011. | 28.03.2011. | 28.04.2011 | 21. арпил, 21. јун | Одбор за културу и информисање 21. априла разматрао и утврдио предлог закључка  Одбор за правосуђе и управу на седници од 21. јуна 2011 размортио извештај | 4. и 5. ванредно заседање 27. јун 2011. | / |
| Агенција за борбу против корупције | 31.03. 2011. | 25.03.2011 | 25.04.2011 | 21. јун | Одбор за правосуђе и управу на седници од 21. јуна 2011 размортио извештај, о коме ће се Народна скупштина изјаснити на једној од наредних седница | 4. и 5. ванредно заседање 27. јун 2011. | / |

ПОСЛОВНИК НАРОДНЕ СКУПШТИНЕ

17. Поступак за вршење надзора над радом државних органа, организација и тела

Члан 237.

Председник Народне скупштине доставља извештаје које су државни органи, организације и тела, у складу са законом, поднели Народној скупштини, народним посланицима и надлежном одбору.

Надлежни одбор разматра извештај из става 1. овог члана у року од 30 дана од дана подношења Народној скупштини.

На седницу надлежног одбора позива се представник државног органа, организације, односно тела чији се извештај разматра.

Након разматрања извештаја из става 1, надлежни одбор подноси извештај Народној скупштини, с предлогом закључка, односно препоруке.

У предлогу акта из става 4. овог члана, ако законом није друкчије уређено, надлежни одбор може да предложи Народној скупштини да:

- прихвати извештај државног органа, организације, односно тела, када сматра да је извештај у формалном и суштинском смислу целовит и да је државни орган, организација, односно тело поступао у складу са законом,

- обавеже Владу и друге државне органе на предузимање одговарајућих мера и активности из њихове надлежности,

- затражи допуну извештаја државног органа, организације, односно тела,

- предузме одговарајуће друге мере у складу са законом,

- не прихвати извештај и покрене поступак за утврђивање одговорности функционера у државном органу, организацији, односно телу.

Члан 237а

Извештај који, у складу са законом, Народној скупштини подноси независни државни орган који штити права грађана и контролише рад органа државне управе, органа надлежног за правну заштиту имовинских права и интереса Републике Србије, као и других органа и организација, предузећа и установа којима су поверена јавна овлашћења; обезбеђује право на доступност информација од јавног значаја и заштиту података о личности; штити равноправност грађана; обавља ревизију јавних средстава, као и државни орган за борбу против корупције, разматра надлежни одбор.

Након разматрања извештаја из става 1. овог члана, надлежни одбор подноси извештај Народној скупштини, с предлогом закључка, односно препоруке са мерама за унапређење стања у тим областима.

У раду на седници надлежног одбора и седници Народне скупштине, учествује представник независног државног органа чији се извештај разматра.

Народна скупштина разматра извештај независног државног органа и извештај надлежног одбора, с предлогом закључка, односно препоруке.

Народна скупштина, по закључењу расправе, одлучује о предлогу закључка, односно препоруке са мерама за унапређење стања у тим областима, већином гласова народних посланика на седници на којој је присутна већина народних посланика.

Члан 238.

Народна скупштина разматра извештаје изчлана 237.ст. 1. и 4. овог пословника и предлог закључка, односно препоруке надлежног одбора, на првој наредној седници.

На седницу Народне скупштине позива се представник државног органа, организације, односно тела чији се извештај разматра.

Народна скупштина, по закључењу расправе, доноси закључак, односно препоруку, већином гласова народних посланика на седници на којој је присутна већина народних посланика.

Члан 239.

Када државни орган, организација, односно тело не поднесе извештај Народној скупштини у року предвиђеном законом, односно на захтев надлежног одбора, надлежни одбор о томе обавештава Народну скупштину, ради предузимања мера из њене надлежности, у циљу утврђивања одговорности функционера тог државног органа, организације или тела.

Надлежни одбор може да утврди да функционер државног органа, организације, односно тела кога бира Народна скупштина не врши функцију у складу са законом и о томе обавештава Народну скупштину, у циљу предузимања мера утврђених законом.